22. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1320 της 21/25 Νοεμ. 1981 (ΦΕΚ Α΄ 329) Περί μετρητών όγκου αερίου, σε συμμόρφωση προς την Οδηγία 71/318/ΕΟΚ του Συμβουλίου των Ευρωπαϊκών Κοινοτήτων της 26ης Ιουλ. 1971 και τις Οδηγίες 74/331/ΕΟΚ της 12ης Ιουν. 1974 και 78/3365/ΕΟΚ της 31ης Μαρτ. 1979 της Επιτροπής των Ευρωπαϊκών Κοινοτήτων. Σελ. 76,48(δ) Τεύχος Ζ102-Σελ. 12 ΄Εχοντας υπόψη: α)Το άρθρ.2 του Νόμ. 945/1979 «περί κυρώσεως της συνθήκης προσχωρήσεως της Ελλάδος εις την Ευρωπαϊκήν Οικονομικήν Κοινότητα και την Ευρωπαϊκήν Κοινότητα Ατομικής Ενεργείας, ως και της συμφωνίας περί προσχωρήσεως της Ελλάδος εις την Ευρωπαϊκήν Κοινότητα ΄Ανθρακος και Χάλυβος». β)Τα άρθρ.2, 143 και 145 της Πράξεως Προσχωρήσεως της Ελληνικής Δημοκρατίας στις Ευρωπαϊκής Κοινότητες. γ)Την 71/318/ΕΟΚ Οδηγία του Συμβουλίου της 26ης Ιουλ. 1971 «περί προσεγγίσεως των νομοθεσιών των Κρατών μελών των σχετικών με τους μετρητές όγκου αερίων» μαζί με το παράρτημά της, την 74/331/ΕΟΚ Οδηγία της Επιτροπής της 12ης Ιουν. 1974 «περί προσαρμογής στην τεχνική πρόοδο της Οδηγίας του Συμβουλίου της 26ης Ιουλ. 1971 «μαζί με το παράρτημά της και την 78/365/ΕΟΚ Οδηγία της Επιτροπής της 31ης Μαρτ. 1978 «περί δευτέρας προσαρμογής στην τεχνική πρόοδο της Οδηγίας 71/318/ΕΟΚ του Συμβουλίου», μετά του παραρτήματός της. δ)Την 903/1981 Γνωμοδότηση του Συμβουλίου της Επικρατείας, με πρόταση των Υπουργών Συντονισμού και Εμπορίου, αποφασίσαμε: ΄Αρθρ.1.Το παρόν Π.Δ/γμα εκδίδεται με σκοπό τη συμμόρφωση της Ελληνικής Νομοθεσίας προς τις διατάξεις της Οδηγίας του Συμβουλίου 71/318/ΕΟΚ, των Οδηγιών της Επιτροπής 74/331/ΕΟΚ και 78/365/ΕΟΚ και των παραρτημάτων αυτών, οι οποίες έχουν δημοσιευθεί στην Ελληνική Γλώσσα στην Επίσημη Εφημερίδα των Ευρωπαϊκών Κοινοτήτων (Ειδική ΄Εκδοση της 31 Δεκ. 1980, Κατηγορία 13 Βιομηχανική Πολιτική, τόμοι 001, 002 και 007 αντίστοιχα). 5.Β.β.22 Μέτρα και Σταθμά ΄Αρθρ.2.-Το παρόν Π.Δ/γμα αναφέρεται στους κατωτέρω μετρητές όγκου αερίου: α)Ογκομετρικούς μετρητές -μετρητές μεταβαλλόμενων τοιχωμάτων -μετρητές περιστρεφόμενων εμβόλων β)Μετρητές μη ογκομετρικούς -μετρητές στροβίλων. ΄Αρθρ.3.-«1.Στους μετρητές όγκου αερίου, που μπορεί να φέρουν σφραγίδες και σήματα ΕΟΚ, εφαρμόζονται οι διατάξεις του παραρτήματος της Οδηγίας του Συμβουλίου 71/318/ΕΟΚ, όπως αυτό τροποποιήθηκε από τις Οδηγίες της Επιτροπής των Ευρωπαϊκών Κοινοτήτων 74/331/ΕΟΚ, 78/365/ ΕΟΚ και 82/623/ΕΟΚ». Η παρ.1 αντικαταστάθηκε ως άνω από το άρθρ.2 της Φ.3/1516/1984 απόφ. Υπ. Εθν. Οικον. και Εμπορίου (ΦΕΚ Β΄ 790), (κατωτ. αριθ. 27). 2.Τα όργανα αυτά αποτελούν αντικείμενο εγκρίσεως προτύπου ΕΟΚ και υποβάλλονται στον αρχικό έλεγχο ΕΟΚ, όπως ειδικότερα καθορίζεται στο Π.Δ. 1156/81 «περί οργάνων μετρήσεως και μεθόδων μετρολογικού ελέγχου». ΄Αρθρ.4.-Επιτρέπεται η ελεύθερη κυκλοφορία στην αγορά και η χρήση μετρητών όγκου αερίων, οι οποίοι είναι εφοδιασμένοι με σήμα εγκρίσεως προτύπου ΕΟΚ και σφραγίδα αρχικού ελέγχου ΕΟΚ. ΄Αρθρ.5.-Η ισχύς του παρόντος αρχίζει από την 1η Ιαν. 1981. Κάθε άλλη διάταξη, που αντίκειται στο παρόν, καταργείται. 